**საორგანიზაციო საკითხები სკოლაში ვიზიტამდე**

* სკოლასთან ვიზიტის შესათანხმებლად დაიხმარეთ სკრიპტი
* სასურველია სკოლაში მიხვიდეთ 15-20 წუთით ადრე (მასწავლებელსაც ასე შეუთანხმდეთ, რომ დარწმუნდეთ, ტექნიკურად გამართვაში)
* პროექტორი თითქმის ყველა სკოლაშია (ზუსტ მონაცემები მოცემულია ექსელის ფაილში - სკოლების დეტალები), თუმცა მასწავლებელთან კიდევ ერთხელ დააზუსტეთ, ლეპტოპი უნდა წაიღოთ, თუ ადგილზე დაგხვდებათ, თუმცა ჯობია ყველა შემთხვევაში თუ ლეპტოპიც გექნებათ.
* მასალები ჯობია ამობეჭდილიც გქონდეთ ყოველი შემთხვევისთვის და მზად იყოთ, რომ პრეზენტაციის შეფერხების შემთხვევაში, სლაიდების ინფორმაცია გამოიყენოთ დაფაზე დასაწერად

**სკოლაში ვიზიტისას**

* უმჯობესია ბროშურები გაკვეთილის მერე დაარიგოთ, რათა ბავშვებს ყურადღება არ გაეფანტოთ (ბროშურებს გადმოგცემთ თქვენი თანამშრომელი, რომელიც მიმდინარე პროექტის ფარგლებში ჩართულია სებ-თან კომუნიკაციაში)
* მასწავლებელს გადასცეთ, რომ სერტიფიკატი მეილზე გაეგზავნება
* სთხოვეთ მასწავლებელს გადაიღოს რამდენიმე ფოტო თქვენი გაკვეთილის მსვლელობისას და ბავშვებისთვის ბროშურების დარიგებისას - კარგი იქნება თუ ფოტოებს ერთიანად ფინედუსთვისაც გაგვიზიარებთ ([info@finedu.gov.ge](mailto:info@finedu.gov.ge)). ფოტოგადაღების უფლება მასწავლებელმა ისედაც დაგვიდასტურა სარეგისტრაციო ფორმით, თუმცა შეგიძლიათ ნებართვა ხელახლა აიღოთ.

**დამატებითი სასარგებლო/საინფორმაციო ბმულები**

* ღონისძიების აღწერა (რომლითაც დარეგისტრირდნენ სკოლები) - <https://finedu.gov.ge/ge/ghonisdziebebi-2/fulis-globaluri-kvireuli-2024-moitsvie-finedu-klasshi-1>

დამატებითი შეკითხვები შეგიძლიათ მოიწეროთ მეილზე [info@finedu.gov.ge](mailto:info@finedu.gov.ge)